stanford-oval/wikipedia huggingface dataset:
ยานพาหนะทหาร

รถอเนกประสงค์ขนาดเล็กทางทหาร ใช้งานโดยเหล่านาวิกโยธินสหรัฐ ในเกาหลีใต้
รถถัง และรถลำเลียงพลหุ้มเกราะของกองทัพเดนมาร์กและ กองทัพลิทัวเนียระหว่างการฝึกซ้อมการรบ
ขบวนรถบรรทุกของกองทัพรัสเซีย รวมถึงรถพยาบาลทหารและรถสะเทินน้ำสะเทินบก
ยานพาหนะทหาร (อังกฤษ: military vehicle) คือยานพาหนะสำหรับการขนส่งและทำกิจกรรมทางทหารบนบก รวมทั้งยานรบ ซึ่งออกแบบมาโดยเฉพาะสำหรับหรือใช้โดยกองทัพเป็นหลัก ยานพาหนะทางทหารส่วนใหญ่ต้องการความสามารถในการขับขี่นอกถนนและ/หรือเกราะป้องกันของยานพาหนะ ทำให้มีน้ำหนักมาก ยานพาหนะบางคันมีล้อสายพานแทนที่จะเป็นล้อเพียงอย่างเดียว ส่วนรถกึ่งสายพานมีทั้งสองอย่าง นอกจากนี้ ยานพาหนะทางทหารบางคันเป็นพาหนะสะเทินน้ำสะเทินบก สร้างขึ้นเพื่อใช้บนบกและในน้ำ และบางครั้งยังใช้บนพื้นผิวระหว่างทางด้วย
ยานพาหนะทางทหารส่วนใหญ่มักจะพรางตัวหรืออย่างน้อยก็ทาสีให้ไม่สะดุดตา ในทางตรงกันข้าม ภายใต้อนุสัญญาเจนีวา ยานพาหนะทางทหารที่ไม่ใช่เพื่อการรบทั้งหมด เช่น รถพยาบาลทหารและสถานีปฐมพยาบาลเคลื่อนที่ จะต้องมีเครื่องหมายระบุอย่างชัดเจนและเหมาะสม ภายใต้อนุสัญญา หากปฏิบัติตาม ยานดังกล่าวจะได้รับการคุ้มครองทางกฎหมายจากการโจมตีโดยเจตนาของทหารทุกคน
ในอดีต กองทัพได้สำรวจการใช้ยานยนต์สำเร็จรูปเชิงพาณิชย์ (COTS) ทั้งเพื่อรับประสบการณ์กับผลิตภัณฑ์และเทคโนโลยีที่มีจำหน่ายในเชิงพาณิชย์ และเพื่อพยายามประหยัดเวลาในการพัฒนาและเงินในการจัดซื้อ ประเภทย่อยที่โดดเด่นมากขึ้นเรื่อย ๆ ตั้งแต่ปลายศตวรรษที่ 20 คือรถต่อสู้แสวงเครื่อง ซึ่งมักพบเห็นในการสงครามไม่ตามแบบ
รถบรรทุกทหาร

รถบรรทุกทหารเป็นยานพาหนะที่ออกแบบมาเพื่อขนส่งทหาร เชื้อเพลิง และยุทโธปกรณ์ไปตามถนนลาดยางและถนนลูกรังที่ไม่ได้ลาดยาง รถบรรทุกทางทหารเป็นส่วนสำคัญของการส่งกำลังบำรุงทางทหาร หลายประเทศได้ผลิตรถบรรทุกทางทหารรุ่นของตนเอง ซึ่งแต่ละรุ่นก็มีลักษณะทางเทคนิคของตัวเอง ยานพาหนะเหล่านี้ได้รับการปรับให้เหมาะกับความต้องการของกองทัพต่าง ๆ บนพื้นดิน โดยทั่วไปแล้ว รถบรรทุกเหล่านี้ประกอบด้วยแชสซี มอเตอร์ ระบบส่งกำลัง ห้องโดยสาร พื้นที่สำหรับวางสิ่งของและอุปกรณ์ เพลาของระบบส่งกำลัง ระบบกันสะเทือน ทิศทาง ยาง ระบบไฟฟ้า ระบบลม ระบบไฮดรอลิก ระบบระบายความร้อนเครื่องยนต์ และเบรก รถบรรทุกเหล่านี้สามารถใช้งานได้กับเครื่องยนต์เบนซินหรือเครื่องยนต์ดีเซล มีรถขับเคลื่อนสี่ล้อ (4x4) รถหกล้อ (6x6) รถแปดล้อ (8x8) รถสิบล้อ (10x10) และแม้แต่รถสิบสองล้อ (12x12)
ประเภทของยานพาหนะทหาร

ยานรบและมิใช่ยานรบภาคพื้นดิน ได้แก่:
ยานรบ:
ยานพาหนะทหารสะเทินน้ำสะเทินบก (หมวดหมู่)
ยานรบหุ้มเกราะ
รถหุ้มเกราะ
รถลำเลียงพลหุ้มเกราะ
รถรบทหารราบ
ยานพาหนะเคลื่อนที่ทหารราบ
ยานยนต์รักษาความมั่นคงภายใน
รถต่อสู้แสวงเครื่อง
เทคนิคอล
รถบรรทุกติดปืน
รถไฟทหาร
รถไฟหุ้มเกราะ
ดราอิสซิเนทหาร
เอ็มแรป
รถลาดตระเวน
อาวุธต่อสู้อากาศยานอัตตาจร
ปืนใหญ่อัตตาจร
รถถัง
รถสายพานทหาร
รถกึ่งสายพาน
ยานพาหนะทหารแบบมีล้อ (หมวดหมู่)
มิใช่ยานรบ:
รถพยาบาลทหาร และ รถพยาบาลทหาร (หมวดหมู่)
ยานพาหนะสะเทินน้ำสะเทินบก
ยานพาหนะทำลายล้างวัตถุระเบิด
เรือท้องแบน
รถดับเพลิง
จักรยานทหาร
ยานพาหนะทหารช่าง
รถอเนกประสงค์ขนาดเล็กทางทหาร
จักรยานยนต์ทหาร (หมวดหมู่)
ยานพาหนะสารวัตรทหาร
รถพ่วงทหาร (หมวดหมู่)
รถบรรทุกทหาร (หมวดหมู่)
ยานพาหนะออฟโรดทหาร
รถกู้
ดูเพิ่ม

การขนส่งทางทหารที่ไม่ได้ใช้บนบกเป็นหลัก:
อากาศยานทหาร
ยานอวกาศทหาร
เรือนาวี
เรือรบ
การพราง
รถบรรทุกทหาร DAC ดำเนินการโดยกองทัพโรมาเนีย
ห้ามจอดควาย

ห้ามจอดควายเป็นสตูดิโออัลบั้มลำดับที่ 10 ของวงคาราบาว จัดจำหน่ายครั้งแรกในเดือนมีนาคม พ.ศ. 2533 ในรูปแบบแผ่นเสียงและเทปคาสเซตต์ ภายใต้สังกัดแว่วหวาน โดยเป็นอัลบั้มชุดแรกที่สมาชิกในวงกลับมาทำงานภายใต้ชื่อคาราบาว หลังจากที่ได้แยกย้ายกันออกไปทำอัลบั้มเดี่ยวของแต่ละคน โดยอัลบั้มนี้คงเหลือสมาชิกหลักเพียง แอ๊ด, เล็ก, เขียว และ อ๊อด
อัลบั้มชุดนี้มีวงตาวัน มาช่วยทำดนตรีและเล่นเป็นแบ็คอัพให้ โดยให้ความสำคัญกับภาคดนตรีมากขึ้น และยังคงสอดแทรกดนตรีแนวสามช่าในอัลบั้มจำนวน 2 เพลง คือเพลงผ้าขี้ริ้ว และ ค.เขาเดียว ภาพรวมถือว่าแนวดนตรีในอัลบั้มชุดนี้มีการพัฒนาทางดนตรีและเน้นรายละเอียดมากขึ้นรวมทั้งมีซาวด์ดนตรีที่แตกต่างจากอัลบั้มชุดก่อนๆของทางวงอย่างชัดเจน
เพลงที่ได้รับความนิยมมากที่สุดในอัลบั้มชุดนี้ คือเพลง สัญญาหน้าฝน โดยการร้องของเขียว - กีรติ พรหมสาขา ณ สกลนคร ซึ่งเพลงนี้ ทำให้เป็นสัญลักษณ์ประจำตัวของเขียวมาจนถึงปัจจุบัน
รายชื่อเพลง

| ลำดับ | ชื่อเพลง | ยาว |
| --- | --- | --- |
| 1. | "ผ้าขี้ริ้ว" | 4.29 |
| 2. | "ดิบแดก" | 4.56 |
| 3. | "กอทูเล" | 4.54 |
| 4. | "แบบหมาหมา" | 4.31 |
| 5. | "ค.เขาเดียว (ถึกควายทุยภาค 10)" | 4.40 |
| 6. | "ปอดแหก" | 4.33 |
| 7. | "สัญญาหน้าฝน" | 4.56 |
| 8. | "คานธี" | 5.21 |
| 9. | "นส.3 ก." | 4.44 |
| 10. | "ต่อไป" | 3.34 |
| ความยาวทั้งหมด: | ความยาวทั้งหมด: | 46:38 |
สมาชิกในวง

ยืนยง โอภากุล - กีตาร์, ร้องนำ, ร้องประสาน
กีรติ พรหมสาขา ณ สกลนคร - กีตาร์, ร้องนำ, ร้องประสาน
ปรีชา ชนะภัย - กีตาร์, ร้องนำ, ร้องประสาน
เกริกกำพล ประถมปัทมะ - เบส, ร้องนำ
แบ็คอัพ

วงศกร รัศมิทัต - กลอง , ร้องประสาน
พงศ์พรหม สนิทวงศ์ ณ อยุธยา - คีย์บอร์ด , ร้องประสาน
มรุธา รัตนสัมพันธ์ - เพอร์คัสชั่น,เมาท์ออแกน,กีตาร์ , ร้องประสาน
กิตติพันธ์ ปุณกะบุตร - กีตาร์ , ร้องประสาน
มิวสิกวิดีโอ

ผ้าขี้ริ้ว
ดิบแดก
สัญญาหน้าฝน
ปอดแหก
เกร็ด

เพลง ค.เขาเดียว (ถึกควายทุย ภาค 10) ในอัลบั้มนี้ ถือเป็นบทเพลงภาคสุดท้ายของ ถึกควายทุย
เพลง คานธี เป็นเพลงที่แต่งขึ้น เพื่อยกย่อง มหาตมะ คานธี
ความในใจ

มีเพลง สัญญาหน้าฝน ที่โดดเด่นในเชิงเห็นภาพ ผมเขียนจากความรู้สึกแบบคนอกหัก
มีเพลงอย่าง นส.3 ก.ที่ผมเขียนได้ดีอีกเพลงหนึ่ง เล็กกลับมารวมกับผมและออกทัวร์ด้วยกันอีกครั้งหนึ่ง
เพลง กอทูเล เป็นเพลงที่ผมเขียนงานด้านสิทธิมนุษย์ชนของแผ่นดินพม่า ต่อจากเพลง ฉานสเตท ที่อยู่ในชุดทำมือ
แอ๊ด คาราบาว (10.เม.ย.2533)
การจัดจำหน่าย

| ปี | ค่าย | รูปแบบ |
| --- | --- | --- |
| พ.ศ. 2533 | แว่วหวาน , ซาวด์ซาวด์ | แผ่นเสียง |
| พ.ศ. 2533 | แว่วหวาน , ซาวด์ซาวด์ | เทปคาสเซตต์ |
| พ.ศ. 2540 | กระบือ แอนด์ โค | แผ่นซีดี |
| พ.ศ. 2540 | กระบือ แอนด์ โค | เทปคาสเซตต์ |
| พ.ศ. 2554 | วอร์นเนอร์ มิวสิก ไทยแลนด์ | แผ่นซีดี (ปกครบรอบ 30 ปี คาราบาว) |
| พ.ศ. 2555 | วอร์นเนอร์ มิวสิก ไทยแลนด์ | แผ่นเสียง (Remaster) |
| พ.ศ. 2556 | วอร์นเนอร์ มิวสิก ไทยแลนด์ | แผ่นซีดี (Remaster) |
แหล่งข้อมูล

↑  จากปกซีดี ห้ามจอดควาย ของค่าย กระบือ แอนด์ โค
| ด ค กคาราบาว |
| --- | --- |
 ยืนยง โอภากุล  ปรีชา ชนะภัย  เทียรี่ เมฆวัฒนา  เกริกกำพล ประถมปัทมะ  ขจรศักดิ์ หุตะวัฒนะ  ชูชาติ หนูด้วง  ธนะสิทธิ์ พันธุ์พงษ์ไทย สานิตย์ ลิ่มศิลา  กีรติ พรหมสาขา ณ สกลนคร  ไพรัช เพิ่มฉลาด  ธนิสร์ ศรีกลิ่นดี  อำนาจ ลูกจันทร์  ศยาพร สิงห์ทอง  ลือชัย งามสม 
สตูดิโออัลบั้ม:  ขี้เมา (2524)  แป๊ะขายขวด (2525)  วณิพก (2526)  ท.ทหารอดทน (2526)  เมด อิน ไทยแลนด์ (2527)  อเมริโกย (2528)  ประชาธิปไตย (2529)  เวลคัมทูไทยแลนด์ (2530)  ทับหลัง (2531)  ห้ามจอดควาย (2533)  วิชาแพะ (2534)  สัจจะ ๑๐ ประการ (2535)  ช้างไห้ (2536)  รุ่นคนสร้างชาติ (2537)  แจกกล้วย (2538)  หากหัวใจยังรักควาย (2538)  เส้นทางสายปลาแดก (2540)  เช' ยังไม่ตาย (2540)  อเมริกันอันธพาล (2541)  พออยู่พอกิน (2541)  เซียมหล่อตือ หมูสยาม (2543)  สาวเบียร์ช้าง (2544)  นักสู้ผู้ยิ่งใหญ่ (2545)  สามัคคีประเทศไทย (2548)  ลูกลุงขี้เมา (2550)  โฮะ (2552)  กำลังใจคาราบาว 30 ปี (2554)  สวัสดีประเทศไทย (2556)  40 ปี ฅนคาราบาว (2565) 
อัลบั้มพิเศษ:  รวมเพลงคาราบาว (2529)  เมด อิน ไทยแลนด์ ภาค 2546 สังคายนา (2547)  หนุ่มบาว-สาวปาน (ร่วมกับ ปาน - ธนพร แวกประยูร) (2548)  รายชื่ออัลบั้มเพลง 
ผลงานเพลง:  ถึกควายทุย (2524 - 2533)  เมด อิน ไทยแลนด์ (2527)  รักคุณเท่าฟ้า (2529)  ชีวิตสัมพันธ์ (2530)  ทะเลใจ (2535) 
คอนเสิร์ตครั้งใหญ่:  ทำโดยคนไทย (2528)  สายธารสู่อิสานเขียว (2530)  คนคาราบาว (2534)  ปิดทองหลังพระ (2539)  คอนเสิร์ต 15 ปี เมด อิน ไทยแลนด์ (2542) 20 ปี คาราบาว (2546)  คอนเสิร์ต เมด อิน ไทยแลนด์ ภาค 2546 สังคายนา (2547)  คอนเสิร์ตเพื่อช้าง (2547)  นาวาคาราบาว (2548) มนต์เพลงคาราบาว (2550)  บาวเบญจเพส (2551)  มหกรรมดนตรี 30 ปี คาราบาว (2554 - 2555)  กินลม ชมบาว (2556)  บันทึกไว้ในปฐพี 35 ปี คาราบาว (2559)  40 ปี คาราบาว (2566) 
ค่ายเพลง:  พีค็อก สเตอริโอ  อโซน่า โปรโมชั่น  แกรมมี่ เอ็นเตอร์เทนเมนต์  โพลีดอร์  อามีโก  แว่วหวาน  ดี-เดย์ เอ็นเทอร์เทนเมนท์  วอร์นเนอร์ มิวสิค ไทยแลนด์ 
ดูเพิ่มเติม:  เสียงเพลงแห่งเสรีภาพ  คาราบาวกรุ๊ป คาราบาวแดง  คาราบาวเบียร์  น้ำคือชีวิต  มนต์เพลงคาราบาว 25 ปี  ยังบาว  คาราบาว เดอะซีรี่ส์  Bao Young Blood ดนตรีสร้างคุณค่าชีวิต
การก่อการกำเริบในลาว

| ด ค กสงครามอินโดจีน |
| --- | --- |
 ยุทธการ Masterdom ครั้งที่หนึ่ง ครั้งที่สอง สงครามกลางเมืองลาว  สงครามกลางเมืองกัมพูชา ครั้งที่สาม สงครามกัมพูชา–เวียดนาม  เหตุปะทะชายแดนไทย–เวียดนาม  สงครามจีน–เวียดนาม  ความขัดแย้งจีน–เวียดนาม (1979–1991)  การก่อการกำเริบในลาว  การก่อการกำเริบของแนวร่วม FULRO ต่อเวียดนาม  ยุทธการบ้านร่มเกล้า 
การก่อการกำเริบในลาว เป็นเหตุการณ์ความขัดแย้งของกองทัพประชาชนลาวกับสมาชิกกองทัพลับของชาวม้ง ซึ่งประกอบด้วยชาวม้งที่สหรัฐให้การสนับสนุนและกลุ่มต่อต้านคอมมิวนิสต์ในสงครามกลางเมืองลาว ในช่วง พ.ศ. 2523 กลุ่มกบฏนิยมเจ้ายังคงอยู่และมีกองโจรโจมตีเป็นครั้งคราว กลุ่มกบฏฝ่ายขวาที่มีต่างชาติสนับสนุนมีกิจกรรมต่อเนื่องมาจนถึงราว พ.ศ. 2533 ส่วนกลุ่มกบฏม้งเป็นกลุ่มที่ยังคงมีกิจกรรมยาวนานที่สุด โดยระยะเวลาเริ่มตั้งแต่สงครามอินโดจีนครั้งที่หนึ่ง จนสิ้นสุดสงครามกลางเมืองลาว
กลุ่มกบฏม้ง

ความขัดแย้งเกิดจากเหตุการณ์ก่อนลาวได้รับเอกราชได้แก่การรัฐประหารที่ล้มเหลวของเจ้าสุพานุวง การที่ม้งเข้าช่วยเหลือทหารฝรั่งเศสในเชียงขวางต่อต้านลาวและเวียดนาม และฝรั่งเศสให้สิทธิ์แก่ชาวม้งเทียบเท่าชาวลาว
ใน พ.ศ. 2489 ซึ่งเป็นจุดสิ้นสุดการยึดครองของญี่ปุ่น เจ้าเพชรราช เจ้าสุพานุวงและเจ้าสุวรรณภูมาได้จัดตั้งขบวนการเรียกร้องเอกราชเพื่อล้มล้างราชบัลลังก์ของพระเจ้าศรีสว่างวงศ์ ผู้ที่ต้องการให้ลาวอยู่ภายใต้การปกครองของฝรั่งเศสได้ในระยะเวลาสั้น ๆ ชาวม้งเข้าเป็นพันธมิตรใกล้ชิดของฝรั่งเศส ตูบี ลีฟุง ผู้นำคนสำคัญของชาวม้งได้รวมกองกำลังของชาวม้ง ฝรั่งเศสและลาวในการต่อสู้กับฝ่ายคอมมิวนิสต์ที่ประกอบด้วยชาวลาวและชาวเวียดนาม และช่วยเหลือตัวแทนฝรั่งเศสไว้ในหมู่บ้านระหว่างช่วงสงครามอินโดจีนครั้งที่หนึ่ง
เมื่อฝรั่งเศสถอนตัวออกจากอินโดจีน หลังจากพ่ายแพ้ในยุทธการเดียนเบียนฟู สหรัฐได้เข้ามาเกี่ยวข้องกับลาวมากขึ้นเพื่อต่อต้านคอมมิวนิสต์ในอินโดจีน สหรัฐเห็นลาวเป็นโดมิโนตัวหนึ่งในทฤษฎีโดมิโน กองทัพม้งนำโดยวังเปาที่มีสหรัฐสนับสนุนได้ป้องกันการรุกหน้าของขบวนการปะเทดลาวที่มีเวียดนามหนุนหลัง พวกเขาช่วยเหลือสหรัฐในเมืองลับของสหรัฐที่ล่องแจ้งซึ่งเป็นศูนย์กลางการทิ้งระเบิดในเวียดนามและลาว ใน พ.ศ. 2518 เมื่อเวียดนามใต้ล่มสลายและไม่ได้รับการสนับสนุนจากสหรัฐ ขบวนการปะเทดลาวได้เข้าควบคุมประเทศ ชาวม้งที่เข้าร่วมในปฏิบัติการทางทหารถูกโดดเดี่ยว ขบวนการปะเทดลาวเริ่มการฆ่าล้างเผ่าพันธุ์ โดยมีการสังหารหมู่ วางระเบิด จัดค่ายสัมมนา และข่มขืนชาวม้งรูดอล์ฟ รุมเนลได้ประมาณว่าในการร่วมมือกับกองทัพประชาชนเวียดนาม มีชาวม้งถูกฆ่าล้างเผ่าพันธุ์ราว 100,000 คน ระหว่าง พ.ศ. 2518 – 2523 ทำให้มีชาวม้งมากกว่า 350,000 คน อพยพไปยังสหรัฐและไทย
ชาวม้งที่ยังอยู่ในลาวมากกว่า 30,000 คนถูกส่งเข้าค่ายสัมมนาในฐานะนักโทษการเมือง มีการใช้แรงงานหนัก บางส่วนเสียชีวิต ชาวม้งราวพันคนส่วนใหญ่เป็นทหารเก่าและครอบครัวอพยพไปยังเขตภูเขาห่างไกลเช่น ภูเบี้ย กลุ่มนี้ยังคงโจมตีทหารของขบวนการปะเทดลาวและเวียดนาม บางส่วนหลบซ่อนเพื่อหลีกเลี่ยงความขัดแย้ง ในปัจจุบัน ชาวม้งในลาวส่วนใหญ่อยู่อย่างมีสันติภาพในหมู่บ้านและในเมือง มีชาวม้งกลุ่มเล็ก ๆ ซึ่งเป็นรุ่นที่ 2 หรือ 3 ของทหารที่เคยฝึกจากหน่วยสืบราชการลับของสหรัฐยังคงอยู่ตามพื้นที่ห่างไกลในลาวเพราะหวาดกลัวรัฐบาล ใน พ.ศ. 2546 ยังมีรายงานการโจมตีโดยกลุ่มเหล่านี้ แต่นักข่าวที่เข้าไปเยี่ยมพวกเขาในค่ายลับ กล่าวว่าพวกเขาหิวโหย เจ็บป่วยและขาดแคลนอาวุธ และมักจะฆ่า ทำร้ายผู้หญิงและเด็ก
เมื่อฝ่ายรัฐบาลยังตามล่า บางกลุ่มออกจากที่ซ่อน บางส่วนลี้ภัยมายังไทยและประเทศอื่น ในเดือนธันวาคม พ.ศ. 2552 กลุ่มผู้อพยพราว 4,500 คน ในค่ายผู้ลี้ภัยในไทยถูกบังคับให้กลับมายังลาว ชาวม้งบางส่วนอพยพไปแคลิฟอร์เนียหลังจากทหารสหรัฐถอนตัวไปจากเวียดนามและลาว
กลุ่มกบฏนิยมเจ้า

ในช่วงต้นปี พ.ศ. 2523 ได้ก่อตั้งกองทัพที่ต่อต้านคอมมิวนิสต์และนิยมเจ้าขึ้นเรียกว่ากองทัพปลดปล่อยแห่งชาติลาว กองทัพนี้ก่อกบฏในลาวภาคใต้ ได้โจมตีทหารลาวและเวียดนามใน พ.ศ. 2525 กองทัพนี้ได้จัดตั้งรัฐบาลประชาธิปไตยราชอาณาจักรลาว ซึ่งเป็นรัฐบาลพลัดถิ่นในกรุงเทพฯเมื่อ 15 สิงหาคม พ.ศ. 2525 มีเป้าหมายในการรวบรวมพื้นที่ในลาวภาคใต้ ได้รับความช่วยเหลือจากสาธารณรัฐประชาชนจีน กองทัพนี้ให้ความช่วยเหลืออย่างจำกัดกับเขมรแดงในการโค่นล้มสาธารณรัฐประชาชนกัมพูชาที่มีเวียดนามหนุนหลัง และได้สลายตัวไปเมื่อ พ.ศ. 2533
กลุ่มกบฏฝ่ายขวา

เป็นกลุ่มกบฏที่ร่วมมือกับกลุ่มกบฏนิยมเจ้านำโดยสหแนวร่วมเพื่อปลดปล่อยลาวและกลุ่มพันธมิตรขนาดเล็กอื่น ๆ มีกำลังทหารประมาณ 40,000 คน จีนและเขมรแดงสนับสนุนและช่วยฝึกกลุ่มกบฏฝ่ายขวา เพื่อให้กลุ่มนี้ช่วยในการสู้รบกับเวียดนาม กลุ่มนี้กล่าวอ้างว่ามีเขตปลดปล่อยเป็นของตนเอง กลุ่มนี้มีประสิทธิภาพน้อยกว่ากลุ่มนิยมเจ้า ไม่มีหลักฐานว่าเหลืออยู่ในลาวปัจจุบันและไม่เป็นที่รู้จักกันอย่างกว้างขวาง
แหล่งข้อมูลอื่น

FactFinding.org เก็บถาวร กุมภาพันธ์ 11, 2012 ที่ เวย์แบ็กแมชชีน - information about the Hmong veterans of the Secret War remaining in the jungles of Laos (requires Adobe Flash)
"Acts of Betrayal", by Michael Johns, National Review, October 23, 1995.
Clips from "Hunted like animals" - a documentary by Rebecca Sommer on the plight of the Hmong in Laos and problems faced by those facing repatriation from Thai refugee camps
The Hmong Crisis: The Secret Tragedy of Laos เก็บถาวร 2021-08-29 ที่ เวย์แบ็กแมชชีน
ยานยนต์รักษาความมั่นคงภายใน

รถคาดิลแลคเกจเรนเจอร์ของกองทัพอากาศสหรัฐ
ยานยนต์รักษาความมั่นคงภายใน (อังกฤษ: internal security vehicle: ISV) หรือ ยานเกราะรักษาความปลอดภัย (armored security vehicle: ASV) คือรถหุ้มเกราะหรือรถลำเลียงพลหุ้มเกราะที่ใช้สำหรับสนับสนุนปฏิบัติการฉุกเฉิน
การออกแบบ

ยานยนต์รักษาความมั่นคงภายในมักติดอาวุธด้วยปืนกลหนักที่มีป้อมปืนและปืนกลขนาดกลางเสริม รถได้รับการออกแบบมาเพื่อลดพื้นที่ว่างของอำนาจการยิง และอาวุธของรถสามารถกดลงได้สูงสุด 12 องศา ปืนฉีดน้ำแรงดันสูงและปืนแก๊สน้ำตาที่ไม่ถึงตายสามารถยิงกดดันแทนการยิงสังหารที่ไม่จำเป็นได้
ยานพาหนะจะต้องได้รับการปกป้องจากอาวุธที่มักพบในการจลาจล การป้องกันจากอาวุธเพลิงทำได้โดยการปิดช่องรับอากาศและช่องระบายอากาศ รวมทั้งกลไกการล็อกที่แข็งแรงบนช่องเติมเชื้อเพลิง ป้อมปืนและตัวล็อกประตูป้องกันไม่ให้ผู้ก่อจลาจลเข้าไปในภายในรถได้ แผ่นปิดการมองเห็น กระจกกันกระสุน บานเกล็ดหน้าต่าง และกล้องวงจรปิดภายนอกช่วยให้สามารถสังเกตการณ์จากภายในรถได้อย่างปลอดภัย
ยานยนต์รักษาความมั่นคงภายในโดยทั่วไปจะมีรูปแบบขับเคลื่อน 4×4 และ 6×6 ล้อ
ระเบียงภาพ

คาราบิเนียร์อิตาลี RG-12
ยานเกราะรักษาความปลอดภัย M1117 ของกองทัพบกสหรัฐ
แคสไปร์แอฟริกาใต้
Gendarmerie VXB 170 ฝรั่งเศส
VIPG Centaure ฝรั่งเศส
ดูเพิ่ม

รถหุ้มเกราะ (การทหาร)
ยานพาหนะสวาต
ทางหลวงแผ่นดินหมายเลข 3111

|  ทางหลวงแผ่นดินหมายเลข 3111 |
| --- | --- |
ถนนปทุมธานี-สามโคก, ถนนสามโคก-เสนา
บริเวณสะพานข้ามคลองบางหลวง
ข้อมูลของเส้นทาง
ความยาว: 35.485 กิโลเมตร (22.049 ไมล์)
ประวัติ
มีขึ้นเมื่อ: พ.ศ. 2506–ปัจจุบัน
ทางแยกที่สำคัญ
ปลายทางทิศใต้:   ถ.ปทุมสัมพันธ์ / ทล.307 ใน อ.เมือง จ.ปทุมธานี
 :    ทล.346 ใน อ.เมือง จ.ปทุมธานี   ถ.กาญจนาภิเษก ใน อ.สามโคก จ.ปทุมธานี 
ปลายทางทิศเหนือ:   ทล.3263 / ทล.3454 ใน อ.เสนา จ.อยุธยา
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 3111 สายปทุมธานี-เสนา เป็นทางหลวงแผ่นดินในจังหวัดปทุมธานีและจังหวัดพระนครศรีอยุธยา ถนนผิวจราจรแอสฟัลต์ขนาด 4-6 ช่องจราจร เริ่มต้นจากสี่แยกปทุมวิไล ต่อเนื่องทางหลวงแผ่นดินหมายเลข 307 ตัดกับทางหวงแผ่นดินหมายเลข 3035 ที่สี่แยกปทุมวิไล อำเภอเมืองปทุมธานี ผ่านทางหลวงแผ่นดินหมายเลข 346 ที่สี่แยกสันติสุข ข้ามคลองบางโพธิ์เหนือ เข้าเขตอำเภอสามโคก ข้ามคลองบางเตย จากนั้นลดเหลือเป็น 4 ช่องจราจร ข้ามถนนกาญจนาภิเษก บริเวณทางแยกต่างระดับสามโคก เข้าเขตอำเภอบางไทร จังหวัดพระนครศรีอยุธยา ผ่านทางเข้าอำเภอบางไทร ผ่านสวนอุตสาหกรรมบ้านแพน เข้าเขตอำเภอเสนา ก่อนสิ้นสุดทางหลวงที่สี่แยกอำเภอเสนา ตัดกับ ทางหลวงแผ่นดินหมายเลข 3263 และ ทางหลวงแผ่นดินหมายเลข 3454 รวมระยะทางทั้งสิ้น 35.6 กิโลเมตร
รายชื่อทางแยก

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
 ปทุมธานี–สามโคก
| ปทุมธานี | 0+000 | แยกปทุมวิไล | เชื่อมต่อจาก:  ทล.307 ไปบรรจบ  ถ.ติวานนท์ | เชื่อมต่อจาก:  ทล.307 ไปบรรจบ  ถ.ติวานนท์ |  |
| ปทุมธานี | 0+000 | แยกปทุมวิไล |  ถ.ปทุมสัมพันธ์ ไป อ.ลาดหลุมแก้ว  |  ถ.ปทุมสัมพันธ์ เข้าเมือง ปทุมธานี |  |
| ปทุมธานี | 1+050 | แยกสันติสุข |  ทล.346 ไป อ.ลาดหลุมแก้ว  |  ทล.346 ไป รังสิต |  |
| ปทุมธานี | 8+050 | ต่างระดับสามโคก |   ถนนกาญจนาภิเษก ไป อ.บางบัวทอง  |   ถนนกาญจนาภิเษก ไป อ.บางปะอิน |  |
| ปทุมธานี | 8+050 | ต่างระดับสามโคก | ตรงไป:  ทางหลวงแผ่นดินหมายเลข 3111 ไปอำเภอเสนา | ตรงไป:  ทางหลวงแผ่นดินหมายเลข 3111 ไปอำเภอเสนา |  |
 สามโคก-เสนา
| ปทุมธานี | 8+050 | ต่างระดับสามโคก | เชื่อมต่อจาก:  ทางหลวงแผ่นดินหมายเลข 3111จาก อำเภอสามโคก | เชื่อมต่อจาก:  ทางหลวงแผ่นดินหมายเลข 3111จาก อำเภอสามโคก |  |
| ปทุมธานี | 8+050 | ต่างระดับสามโคก |  ถนนปทุมสัมพันธ์ เข้าเมืองปทุมธานี  |  ทางหลวงหมายเลข 346 ไปอำเภอลาดหลุมแก้ว }} |  |
| พระนครศรีอยุธยา | 15+800 | - | ไม่มี  | อย.ถ 1-0044 ถนนทางเข้าบางไทร ไป อ.บางไทร |  |
| พระนครศรีอยุธยา | 15+975 | แยกไม้ตรา |  ถ.ลาดบัวหลวง-ไม้ตรา ไป อ.ลาดบัวหลวง, บรรจบ  ถ.บางบัวทอง-สุพรรณบุรี  | ไม่มี |  |
| พระนครศรีอยุธยา | 35+485 | แยกเสนา |  ทล.3263 ไป สุพรรณบุรี  |  ทล.3263 ไป อยุธยา |  |
| พระนครศรีอยุธยา | 35+485 | แยกเสนา | ตรงไป:  ทล.3454 ไป อ.ผักไห่ | ตรงไป:  ทล.3454 ไป อ.ผักไห่ |  |
      สะพาน              กำลังก่อสร้างหรือโครงการในอนาคต
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2016-06-16 ที่ เวย์แบ็กแมชชีน กรมทางหลวง กระทรวงคมนาคม
กติการะหว่างประเทศว่าด้วยสิทธิพลเมืองและสิทธิทางการเมือง

| --- | --- |
ภาคีและผู้ลงนามใน กติการะหว่างประเทศว่าด้วยสิทธิพลเมืองและสิทธิทางการเมือง   รัฐสมาชิก   รัฐสมาชิกที่ลงนามแต่ไม่ได้ให้สัตยาบัน   รัฐสมาชิกที่ถอนตัว   รัฐที่ไม่ได้ลงนามและไม่ได้ให้สัตยาบัน
ประเภท: ข้อยุติของสมัชชาใหญ่แห่งสหประชาชาติ
วันร่าง: 1954
วันลงนาม: 16 ธันวาคม ค.ศ.1966
ที่ลงนาม: สำนักงานใหญ่สหประชาชาติ, นิวยอร์ก
วันมีผล: 23 มีนาคม ค.ศ.1976
ผู้ลงนาม: 74
ภาคี: 172
ผู้เก็บรักษา: เลขาธิการสหประชาชาติ
ภาษา: ฝรั่งเศส, อังกฤษ, รัสเซีย, จีน, สเปน
 วิกิซอร์ซ
 International Covenant on Civil and Political Rights 
กติการะหว่างประเทศว่าด้วยสิทธิพลเมืองและสิทธิทางการเมือง (อังกฤษ: International Covenant on Civil and Political Rights) หรือ ICCPR เป็นสนธิสัญญาพหุภาคี ซึ่งสมัชชาใหญ่แห่งสหประชาชาติรับรองเมื่อวันที่ 16 ธันวาคม พ.ศ. 2509 และมีผลใช้บังคับเมื่อ 23 มีนาคม พ.ศ. 2519 สนธิสัญญานี้ให้คำมั่นสัญญาว่าภาคีจะเคารพสิทธิพลเมืองและสิทธิทางการเมืองของบุคคล ซึ่งรวมถึงสิทธิในชีวิต เสรีภาพในศาสนา เสรีภาพในการพูด เสรีภาพในการชุมนุม สิทธิเลือกตั้ง และสิทธิในการได้รับการพิจารณาความอย่างยุติธรรม จนถึงเดือนตุลาคม พ.ศ. 2552 กติการะหว่างประเทศนี้มีประเทศลงนาม 72 แห่งและภาคี 165 แห่ง
ICCPR เป็นส่วนหนึ่งของ "ร่างกฎหมายสิทธิมนุษยชนระหว่างประเทศ" ร่วมกับปฏิญญาสากลว่าด้วยสิทธิมนุษยชน (Universal Declaration of Human Rights หรือ UDHR) และกติการะหว่างประเทศว่าด้วยสิทธิทางเศรษฐกิจ สังคม และวัฒนธรรม (International Covenant on Economic, Social and Cultural Rights หรือ ICESCR)
กติการะหว่างประเทศว่าด้วยสิทธิพลเมืองและสิทธิทางการเมืองนี้ติดตามตรวจสอบโดยคณะกรรมาธิการสิทธิมนุษยชน (Human Rights Committee) (หน่วยงานต่างหากจากคณะมนตรีสิทธิมนุษยชนแห่งสหประชาชาติ (United Nations Human Rights Council) ซึ่งได้แทนที่ คณะกรรมการสิทธิมนุษยชนแห่งสหประชาชาติ (United Nations Commission on Human Rights) ภายใต้กฎบัตรสหประชาชาติใน พ.ศ. 2549) ซึ่งตั้งขึ้นอย่างถาวร เพื่อพิจารณารายงานตามกำหนดเวลา ที่ส่งเข้ามาโดยรัฐสมาชิกตามข้อตกลงในสนธิสัญญา สมาชิกของคณะกรรมาธิการสิทธิมนุษยชนนั้นจะคัดเลือกโดยรัฐสมาชิก แต่ไม่ได้เป็นตัวแทนของรัฐใด ๆ
ประเทศไทยเข้าเป็นภาคีของสนธิสัญญานี้โดยการภาคยานุวัติเมื่อวันที่ 29 ตุลาคม พ.ศ. 2539 และมีผลบังคับใช้กับไทยเมื่อวันที่ 29 มกราคม พ.ศ. 2540
ดูเพิ่ม

สิทธิพลเมืองและสิทธิทางการเมือง
แหล่งข้อมูลอื่น

เอกสารกติกาฉบับสมบูรณ์ เก็บถาวร 2013-02-12 ที่ เวย์แบ็กแมชชีน (อังกฤษ)
สุภัตรา ภูมิประภาส และกองบรรณาธิการมหาวิทยาลัยเที่ยงคืน, กติการะหว่างประเทศว่าด้วยสิทธิพลเมืองและสิทธิทางการเมือง, มหาวิทยาลัยเที่ยงคืน
การบินนาวี

การโรยเชือกลงมาจาก MH-60S ซีฮอกว์ ลงมายึดกับเรือยูเอสเอสจอหน์ เอช. ดับเบิ้ลยู. บุช
การบินนาวี (อังกฤษ: Naval aviation) เป็นการใช้กองกำลังทางอากาศของกองทัพเรือ หรือโดยมีอากาศยานนาวีอยู่ในบนเรือบรรทุกเครื่องบิน หรือไม่ก็ฐานทัพภาคพื้นดิน การบินนาวีโดยส่วนมากจะมีเป้าหมายอยู่บนที่เรือบรรทุกอากาศยาน เรือที่บรรทุกอากาศยานนั้นจะต้องมีความพร้อมต่อการลงจอดและเหมาะสมกับอากาศยานนาวีที่จะต้องลงจอด พวกเขามีเวลาไม่นานที่จะให้อากาศยานนาวีลงจอดบนพื้นผิว ดังนั้นพื้นผิวจะต้องมีความยืดหยุ่นและความทนทานสูง พวกเขามีอุปกรณ์ที่ยึดตัวอากาศยานนาวีไว้ลงบนกับพื้นเรือ อากาศยานนาวีถูกออกแบบขึ้นโดยมีจุดประสงค์หลายอย่าง เช่น เพื่อการโจมตีทางท้องฟ้า, การโจมตีภาคพื้นดิน, การโจมตีเรือดำน้ำ, การค้นหาและกู้ภัย, การขนส่ง, การตรวจสอบสภาพอากาศ, การลาดตระเวน, การดูแลพื้นที่ และการควบคุม
รายชื่อหน่วยการบินนาวี > ปัจจุบัน

การบินนาวีอาร์เจนตินา (กองทัพเรืออาร์เจนตินา)
Fleet Air Arm (RAN) (กองทัพเรือออสเตรเลีย)
การบินนาวีบังคลาเทศ (กองทัพเรือบังคลาเทศ)
การบินนาวีบราซิล (กองทัพเรือบราซิล)
People's Liberation Army Naval Air Force (กองทัพเรือกองทัพปลดปล่อยประชาชนจีน)
Republic of China Naval Aviation Command (กองทัพเรือสาธารณรัฐจีน)
การบินนาวีชิลี (กองทัพเรือชิลี)
การบินนาวีโคลอมเบีย (กองทัพเรือโคลอมเบีย)
Department of Aviation (เหล่านาวิกโยธินสหรัฐ)
Flotilla de Aeronaves (FLOAN) (กองทัพเรือสเปน)
การบินนาวีฝรั่งเศส (กองทัพเรือฝรั่งเศส)
มารีเนอฟรีเกอร์ (กองทัพเรือเยอรมัน)
Navy Aviation Command (กองทัพเรือกรีซ)
Indian Naval Air Arm (กองทัพเรืออินเดีย)
Indonesian Naval Aviation Center (กองทัพเรืออินโดนีเซีย)
การบินนาวีสาธารณรัฐอิสลามอิหร่าน (กองทัพเรือสาธารณรัฐอิสลามอิหร่าน)
การบินนาวีอิตาลี (กองทัพเรืออิตาลี)
Fleet Air Force (กองกำลังป้องกันตนเองทางทะเลญี่ปุ่น)
Air Wing Six (กองทัพเรือสาธารณรัฐเกาหลี‎)
การบินนาวีมาเลเซีย (กองทัพเรือมาเลเซีย)
การบินนาวีเม็กซิโก (กองทัพเรือเม็กซิโก)
Pakistan Naval Air Arm (กองทัพเรือปากีสถาน)
การบินนาวีเปรู (กองทัพเรือเปรู)
การบินนาวีโปแลนด์ (กองทัพเรือโปแลนด์)
การบินนาวีโปรตุเกส (กองทัพเรือโปรตุเกส)
การบินนาวีรัสเซีย (กองทัพเรือรัสเซีย)
กองการบินทหารเรือ (กองทัพเรือไทย)
การบินนาวีตุรกี (กองทัพเรือตุรกี)
การบินนาวียูเครน (กองทัพเรือยูเครน)
ฟลีตแอร์อาร์ม‎ (กองทัพเรือสหราชอาณาจักร)
United States Naval Air Forces (กองทัพเรือสหรัฐ)
Naval Air Force (กองทัพเรือประชาชนเวียดนาม)
เครื่องบินของกองทัพเรือฝรั่งเศส
เครื่องบินของกองทัพเรือเยอรมัน‎
เครื่องบินของกองทัพเรือสหรัฐ‎
รายชื่อหน่วยการบินนาวี > อดีต

K.u.K. Seefliegerkorps (กองทัพเรือออสเตรีย-ฮังการี‎)
Naval Air Service (Greece) (กองทัพเรือกรีซ)
กองการบินทหารเรือมหาจักรวรรดิญี่ปุ่น (กองทัพเรือจักรวรรดิญี่ปุ่น)
Netherlands Naval Aviation Service (กองทัพเรือเนเธอร์แลนด์)
Royal Naval Air Service (กองทัพเรือสหราชอาณาจักร)
การบินนาวีโซเวียต (กองทัพเรือโซเวียต‎)
เครื่องบินของกองทัพเรือออสเตรีย-ฮังการี‎
การโจมตีทิ้งระเบิดใส่เรือรบโดยกองกำลังทางอากาศนาวีในประวัติศาสตร์

ยุทธนาวีที่ตารันโต
การโจมตีเพิร์ลฮาร์เบอร์
การจมของเรือหลวงปรินส์ออฟเวลส์และรีพัลส์
การทิ้งระเบิดดาร์วิน
การโจมตีในมหาสมุทรอินเดีย
ยุทธนาวีครั้งสุดท้ายของบิสมาร์ค
ปฏิบัติการทังสเตน
การจมของเรือประจัญบานเทียร์พิทซ์
ยุทธนาวีที่ทะเลคอรัล
ยุทธนาวีที่มิดเวย์
ยุทธนาวีที่โซโลมอนตะวันออก
ยุทธนาวีที่หมู่เกาะซานตาครูซ
ยุทธนาวีที่ทะเลฟิลิปปิน
ยุทธนาวีที่อ่าวเลย์เต
ปฏิบัติการเท็งโง
การโจมตีโยโกซูกะ
การโจมตีคูเระ (มีนาคม ค.ศ. 1945)
การโจมตีคูเระและทะเลใน (กรกฎาคม ค.ศ. 1945)
ดูเพิ่ม

อากาศยานบนเรือบรรทุกเครื่องบิน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ การบินนาวี
United States Naval Aviation 1910-1995 เก็บถาวร 2014-12-16 ที่ เวย์แบ็กแมชชีน - A comprehensive history from the U.S. Naval Historical Center
| ด ค กรายชื่อการบินนาวี |
| --- | --- |
การบินนาวี ในปัจจุบัน:  อาร์เจนตินา  ออสเตรเลีย  บังคลาเทศ  บราซิล  จีน  ไต้หวัน  ชิลี  โคลอมเบีย  สเปน  ฝรั่งเศส  เยอรมนี  กรีซ  อินเดีย  อินโดนีเซีย  อิหร่าน  อิตาลี  ญี่ปุ่น  เกาหลีใต้  มาเลเซีย  เม็กซิโก  ปากีสถาน  เปรู  โปแลนด์  โปรตุเกส  รัสเซีย  ไทย  ตุรกี  ยูเครน  ‎สหราชอาณาจักร  สหรัฐ เหล่านาวิกโยธิน  เวียดนาม 
การบินนาวี ในอดีต:  ออสเตรีย-ฮังการี  กรีซ  จักรวรรดิญี่ปุ่น  เนเธอร์แลนด์  สหราชอาณาจักร  สหภาพโซเวียต 
เฮลิคอปเตอร์ของกองทัพเรือบราซิล
เฮลิคอปเตอร์ของกองกำลังป้องกันตนเองทางทะเลญี่ปุ่น
เฮลิคอปเตอร์ของกองทัพเรือสหราชอาณาจักร
เฮลิคอปเตอร์ของกองทัพเรือไทย
เครื่องบินของกองทัพเรือจักรวรรดิญี่ปุ่น